Vores efterfødselstræning er et af klinikkens meget populære hold. Det er dog vigtigt for os, at alle føler sig trygge ved træningen og at vi har mulighed for at tilpasse hver øvelse, så alle kan deltage. Derfor har vi typisk ikke mere end 3-8 deltagere på hvert hold. Holdets størrelse afhænger i øvrigt af det samlede niveau på holdet.
Vi har desuden lyttet til tidligere deltageres feedback og ønsker, og da mange mødre benytter vores hold som en ekstra mødregruppe, er der typisk også et ønske om, at der gerne skal være en holdfølelse med mulighed for at snakke og udveksle erfaringer.